หุ้นไทยร่วงปิดลบ 5.39 จุด
หุ้นปิดตลาดที่ 926.21 จุด ลดลง 5.39 จุด หรือ 0.58% มูลค่าการซื้อขาย 26,038.17  ล้านบาท
29 ก.ย. 2554

หุ้นปิดตลาดที่ 926.21 จุด ลดลง 5.39 จุด หรือ 0.58% มูลค่าการซื้อขาย 26,038.17  ล้านบาท 




ดัชนีตลาดหลักทรัพย์แห่งประเทศไทย เคลื่อนไหวผันผวนตลอดทั้งวัน โดยเปิดตลาดปรับลดลงแตะจุดต่ำสุดของวันที่ 918.13 จุด และปรับขึ้นไปแตะจุดสูงสุดของวันในภาคบ่าย ที่ 938.22 จุด แต่ในช่วงท้ายตลาดมีแรงขายกดดัชนีให้ลงมาปิดที่ 926.21 จุด ลดลง 5.39 จุด หรือ 0.58% มูลค่าการซื้อขาย 26,038.17  ล้านบาท โดยมีแรงขายหุ้นกลุ่มพลังงานและปิโตรเคมี
นายชัย จิรเสวีนุประพันธ์ ผู้อำนวยฝ่ายกลยุทธ์ลงทุน บริษัทหลักทรัพย์ (บล.) โนมูระ พัฒนสิน กล่าวว่า กลุ่มที่กดดันตลาดหุ้นวันนี้ คือ กลุ่มพลังงานและปิโตรเคมี หลังจากราคาพลังงานปรับลดลง ขณะที่กลุ่มสื่อสารและธนาคารปรับตัวออกด้านข้าง
"หุ้นกลุ่มพลังงานและปิโตรเคมีที่ปรับลดลงเป็นเพราะนักลงทุนมองว่า เป็นวัฎจักรเศรษฐกิจที่อยู่ในช่วงปรับลดลง ทำให้ราคาสินค้าโภคภัณฑ์ปรับลดลง" นายชัย กล่าว
สำหรับแนวโน้มตลาดหุ้นวันพรุ่งนี้ นายชัย กล่าวว่า จะขึ้นอยู่กับ 2 ปัจจัย คือ การผ่านมติเพิ่มศักยภาพของกองทุน EFSF ของกลุ่มยุโรปเป็น 4.4 แสนล้านยูโรของเยอรมัน ซึ่งคาดว่า จะรู้ผลในคืนนี้ และการประกาสตัวเลขเศรษฐกิจของธนาคารแห่งประเทสไทย ซึ่งหากออกมาไม่ดี จะส่งผลต่อบรรยากาศการลงทุน
ทั้งนี้ คาดว่า ดัชนีจะเคลื่อนไหวอยู่ระหว่าง 910-940 จุด 
มูลค่าซื้อขาย 5 อันดับหลักทรัพย์ PTT  ปิด 263.00 บาท  -8.00 บาท หรือ -2.95%BANPU ปิด 544.00 บาท -22.00 บาท หรือ -3.89%ADVANC ปิด 126.00 บาท +4.00 บาท หรือ +3.28%SCC ปิด 267.00 บาท -4.00 บาท หรือ -1.48%JAS ปิด 1.67 บาท +0.05 บาท หรือ +3.09%